|  |  |
| --- | --- |
|  |  |

**BIZTONSÁGI TANULMÁNYOK (NBVP MA)**

**Szigorlati felkészülési kérdések**

**2023/2024. tanév**

**2017-es tanterv szerint**

1. **BIZTONSÁGELMÉLETI ÉS BIZTONSÁGPOLITIKAI DÍSZCIPLÍNÁK**
2. A biztonság fogalmának objektív és szubjektív, szűkebb és tágabb értelmezése. A biztonság új dimenziói. A humán biztonság koncepciója
3. Realista felfogás a biztonságelméletekben, legfontosabb képviselői. J. Herz biztonsági dilemma koncepciója.
4. N. Machiavelli politikai felfogása. *A fejedelem* c. mű értékelése. A legfontosabb machiavellista szabályok.
5. S. Huntington civilizációk harcával kapcsolatos felfogása. *A civilizációk összecsapása és a világrend átalakulása* c. könyv értékelése.
6. B. Buzan, J. de Wilde és O. Wæver biztonságfelfogása, a biztonságiasítás modellje. A biztonságiasítás modelljének ’kötelező’ elemei.
7. A realista biztonságfelfogás differenciálódása – hatalom-maximalizálás vs biztonság-maximalizálás. Az offenzív (J. Mearsheimer) és defenzív (K. Waltz) realizmus vitája.
8. A liberális biztonságfelfogás legfontosabb koncepcionális elemei. A háború és béke kérdéskörének liberális felfogása. I. Kant *Az örök béke* c. művének értékelése
9. F. Fukuyama „történelem vége” koncepciója. Fukuyama felfogása a nyugati típusú liberális demokráciáról. *A történelem vége és az utolsó ember* c. könyvének mai értékelése.
10. M. Doyle demokratikus béke teóriája és hatása a neokonzervatív gondolkodásra. A békefenntartás szerepe a béke és biztonság fenntartásában
11. A nemzetközi kapcsolatok értékelése a XXI. század elején. A világrend felfogása napjainkban, a multipolaritás jellemzése.
12. A globalizáció hatása a biztonságra. Az USA XXI. századi szerepe a világrend alakításában. Az amerikai biztonságpolitika jellemzése
13. A regionális biztonsági komplexumok elmélete. Az EU-Európa biztonságpolitikai értékelése
14. A Nyugat-Balkán biztonságpolitikai problémái az ezredforduló után. A balkáni országok euro-atlanti tagságának perspektívái
15. A közép-kelet-európai térség biztonsági problémái. A V4-es együttműködés biztonság- és védelempolitikai aspektusai
16. Biztonságfelfogás Magyarországon. A magyar külpolitika stratégiai irányai (2011) és a nemzeti biztonsági stratégia (2020). A nemzeti biztonsági intézményrendszer. A nemzeti érdekérvényesítés lehetőségei a nemzetközi rendszerben.
17. **NEMZETKÖZI INTÉZMÉNYEK ÉS STRATÉGIAI GONDOLKODÁS TÁRGYAK**
18. Az ENSZ biztonságfelfogása. Az ENSZ BT feladatai, szervezete, működése. A biztonságot támogató ENSZ szervek struktúrája
19. Az ENSZ globális humán biztonsági tevékenysége: a Fenntartható Fejlesztési Célok (2030) jellemzése. A védelmi felelősség (R2P) koncepciója, a pillérek leírása.
20. Az ENSZ békefenntartó tevékenysége, legfontosabb reformlépések. A békefenntartási akcióterv (A4P) jellemzése Az I-IV. generációs békefenntartó műveletek jellemzői, főbb mutatói.
21. Az EU közös biztonság- és védelempolitikájának kialakulása (EVK, EBVP, KBVP). A lisszaboni szerződéssel bevezetett változások. Az EU KBVP műveletek és missziók (osztályozásuk, feladataik, földrajzi elhelyezkedésük)
22. Az EU KKBP és KBVP intézményrendszere. Az Európai Tanács és az Európai Unió Tanácsa (Külügyek Tanácsa) hatásköre, feladatai és felépítése. A külügyi és biztonságpolitikai főképviselő feladatai és személyei. Az Európai Külügyi Szolgálat felépítése és hatáskörei (elsősorban a válságkezelés területeivel összefüggésben) Az Európai Parlament és az Európai Bizottság felépítése, hatásköre és működése (elsősorban a KKBP és a KBVP területein).
23. Az EU globális kül- és biztonságpolitikai stratégia (2016) jellemzése. Az Európai Védelmi Unió koncepciója, új kezdeményezések (MPCC, PESCO, CARD, EDF, EPF). A Stratégiai Iránytű (2022)
24. Az EBESZ létrejötte, szervezeti felépítése és működése. Napjaink kihívásai
25. EBESZ és a kooperatív biztonság. A szervezet feladatai és intézményrendszere. Az EBESZ biztonságelméleti jellemzői
26. A NATO mint kollektív védelmi szervezet. A NATO működésének biztonságelméleti jellemzése. A kollektív védelem új kihívásai
27. A NATO politikai átalakulása a hidegháború után, a partnerség fejlődése, a szövetség bővülése. A biztonsági közösség építésének feladatai
28. A stratégia fogalma, tárgya, a stratégia fogalmának átalakulása. A stratégia-készítés elvi és módszertani kérdései
29. A geopolitika fogalma és tárgya, geopolitikai iskolák és képviselőik
30. Az erőkivetítés fogalma, típusai, történelmi fejlődése. Nagyhatalmak (USA, Kína, Oroszország, Egyesült Királyság, Franciaország) erőkivetítési képességei
31. A tengeri hadviselés elmélete. A tengeri hadviselés legfontosabb teoretikusai
32. A gerilla-hadviselés elmélete és fejlődése. Legfontosabb teoretikusok Ázsiában és Latin- Amerikában.

**Budapest, 2023. október 04.**

Dr. Molnár Anna

szakfelelős